Publication: Magyar Közlöny
Issue: MK-2010-16 (Year: 2010, Number: 16)
Era: contemporary
Section: A közoktatásról szóló 1993. évi LXXIX. törvény 94. § (1) bekezdés f) pontjában, valamint a tankönyvpiac rendjérõl szóló 2001. évi
Paragraph Index: 340

13. § A Tr. 24. § (5)–(6) bekezdése helyébe a következõ rendelkezés lép: „(5) A nemzeti és etnikai kisebbségi iskolai nevelésben és oktatásban – az e rendelet rendelkezései alapján lefolytatott eljárásban tankönyvvé nyilvánított könyvekhez hasonlóan – tankönyvként alkalmazandók azok a könyvek, amelyek 2001-ben szerepeltek a segédkönyvek jegyzékében, feltéve, hogy az adott tantárgyhoz 2001. augusztus 1-jét köve tõen nem hagytak jóvá tankönyvet. Ezeket a könyveket – kérelemre – az adott tanévi tankönyvjegyzékbe is fel kell venni, amennyiben megfelelnek a tankönyvpiac rendjérõl szóló tör vény 4. §-ában, valamint a rendelet 18. §-ában meghatározott feltételeknek. Az Országos Kisebbségi Bizottság javaslatára, az érintett kiadó kérelmére a tankönyvjegyzékre fel kell venni azokat a nemzeti és etnikai kisebbségi oktatás céljára készített tankönyveket, amelyek engedélyszáma 2001. augusztus 1-jét köve tõen lejárt, és az adott oktatási formában, évfolyamon, az adott tantárgyhoz nem áll rendelkezésre más tankönyv. A tankönyvjegyzékre ezek a könyvek akkor vehetõk fel, ha megfelelnek a tankönyvpiac rendjérõl szóló tör vény 4. §-ában, valamint a rendelet 18. §-ában meghatározott feltételeknek.

Source: https://magyarkozlony.hu/hivatalos-lapok/cb6a9ed1516fadf1a5cc6fe52870507b6acc8257/dokumentumok/a8695dfd33abb9242d34f20d93a488bec144a717/letoltes